دورخی کمپ کې له دوه اور ځپلو کورنیو سره د غیر خوراکی توکو مرسته وشوه. نن دوشنبه د روان سپوږمیز کال د ربیع الثانی میاشتې په ۱۵مه نېټه د افغانی سرې میاشتې د ننګرهار نمایندګۍ ریاست د پېښو مدیریت له لوری د ننګرهار ولایت د سره رود ولسوالۍ د سیاسنګ اړوند دورخی کمپ کې له دوه اورځپلو کورنیو سره د غیر خوراکی توکو مرسته وشوه. په مرسته شویو توکو کې هر کورنۍ ته یوه خېمه، یو ترپال، یوه بوشکه، یو د اشپزۍ سیټ، چې ۱۳ قلمه توکی لری او شپږ شپږ کمپلې ور کړل شوې. د یادولو وړ ده، چې په یاده پېښه کې ددې کورنیو دوه تنه شهیدان شوی وو او اوه تنه نور سوځېدلی وو